# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 25. 10. 2019

## Z A P I S N I K

8. redne seje Občinskega sveta Občine Prevalje, ki je bila dne 24. oktobra 2019, ob 17.00 uri, v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
      2. Potrditev dnevnega reda 8. redne seje.
      3. Pregled in potrditev zapisnika 7. redne seje.
      4. Predlog Spremembe in dopolnitve Statuta Občine Prevalje - I. obravnava.
      5. Predlog Spremembe in dopolnitve Poslovnika Občinskega sveta Občine Prevalje – I. obravnava.
      6. Predlog Odloka o pokopališkem redu v občinah Ravne na Koroškem in Prevalje – II. obravnava.
      7. Predlog Odloka o načinu opravljanja obvezne občinske gospodarske javne službe 24-urne dežurne pogrebne službe v Občini Ravne na Koroškem in Občini Prevalje – II. obravnava.
      8. Dokument identifikacije investicijskega projekta »Izgradnja objekta plezalni center«.
      9. Predlog Sklepa o lokacijski preveritvi za del enote urejanja prostora DB67 UN.
      10. Program zimske službe za leto 2019-2020.
      11. Predlog Sklepa o določitvi uredniškega odbora Prevaljske novice.
      12. Premoženjskopravne zadeve:
          1. Poročilo o pridobitvi nepremičnine izven Načrta pridobivanja nepremičnega premoženja v Občini Prevalje za leto 2019.
      13. Pobude in vprašanja.
      14. Razno.

Seje so se udeležili člani občinskega sveta:

1. Andrej STERMEC,
2. Rafael ŠKUFCA,
3. mag. Martina RIBIČ,
4. Marija ŠUŠEL,
5. Bernard PAČNIK,
6. Ivan BACKOVIĆ,
7. Štefan PERŠAK,
8. David KAVTIČNIK,
9. Boštjan GORENŠEK,
10. Stašo LODRANT,
11. Matej PEČNIK,
12. Tatjana LADINEK,
13. Aleksandra Saša HORVAT,
14. Bogdan PUPAVAC,
15. Aleksander RISTIČ,
16. Maks PUČELJ,
17. Zdravko FAJMUT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Urška ŠPANINGER, občinska uprava,
4. Irma PAVLINIČ KREBS, k točki 6. in 7.,
5. mag. Primož PRAPER, EUTRIP d.o.o., k točki 8.,
6. Sanja GODEC, Biro Godec, k točki 9,
7. Meta TASIČ BUKOVEC, direktorica JKP LOG d.o.o., k točki 10.,
8. Venčeslav KEREC, predsednik KS Holmec.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 17 občinskih svetnikov.

**Občinski svet Občine Prevalje ugotovi, da je 8. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 8. REDNE SEJE**

Župan predlaga spremembo dnevnega reda tako, da se iz dnevnega reda črta točka 4 - Predlog Spremembe in dopolnitve Statuta Občine Prevalje - I. obravnava. Ostale točke se smiselno preštevilčijo.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za, 0 proti, je bil sprejet naslednji

**DNEVNI RED:**

1. **Ugotovitev sklepčnosti.**
2. **Potrditev dnevnega reda 8. redne seje.**
3. **Pregled in potrditev zapisnika 7. redne seje.**
4. **Predlog Spremembe in dopolnitve Poslovnika Občinskega sveta Občine Prevalje – I. obravnava.**
5. **Predlog Odloka o pokopališkem redu v občinah Ravne na Koroškem in Prevalje – II. obravnava.**
6. **Predlog Odloka o načinu opravljanja obvezne občinske gospodarske javne službe 24-urne dežurne pogrebne službe v Občini Ravne na Koroškem in Občini Prevalje – II. obravnava.**
7. **Dokument identifikacije investicijskega projekta »Izgradnja objekta plezalni center«.**
8. **Predlog Sklepa o lokacijski preveritvi za del enote urejanja prostora DB67 UN.**
9. **Program zimske službe za leto 2019-2020.**
10. **Predlog Sklepa o določitvi uredniškega odbora Prevaljske novice.**
11. **Premoženjskopravne zadeve:**
    * + - 1. **Poročilo o pridobitvi nepremičnine izven Načrta pridobivanja nepremičnega premoženja v Občini Prevalje za leto 2019.**
12. **Pobude in vprašanja.**
13. **Razno.**

***K tč. 3***

**Pregled in potrditev zapisnika 7. redne seje**

Župan pove, da pisnih pripomb na zapisnik ni bilo.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za, 0 proti, so bili sprejeti

**SKLEP 8/1:**

**Občinski svet Občine Prevalje sprejme Zapisnik 7. redne seje Občinskega sveta Občine Prevalje.**

***K tč. 4***

**Predlog Spremembe in dopolnitve Poslovnika Občinskega sveta**

**Občine Prevalje – I. obravnava**

Uvodno obrazložitev poda Emilija Ivančič, ki pove, da je bilo ob zaključku prejšnjega mandata ugotovljeno, da je pomanjkljivo določeno potrjevanje zapisnikov zadnjih sej občinskega sveta in delovnih teles, zato se predlaga sprememba poslovnika v delu, ki se nanaša na potrjevanje zapisnikov zadnjih sej. V predlogu poslovnika je določeno, da zapisnik zadnje seje podpišeta predsedujoči in zapisnikar, pred tem pa se na zadnji seji določita še dva overovitelja, ki pregledata zapisano in pravilnost zapisa potrdila s podpisom zapisnika.

Zaradi navadnega se predlaga sprememba poslovnika.

Komisija za statut in pravna vprašanja je obravnavala Predlog Spremembe in dopolnitve Poslovnika Občinskega sveta Občine Prevalje, in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Komisija za statut in pravna vprašanja predlaga, da občinski svet v skladu s 6. odstavkom 83. člena Poslovnika občinskega sveta prvo in drugo obravnavo predloga poslovnika združi in na isti seji opravi obe obravnavi, ker na predlog poslovnika v prvi obravnavi ni bilo bistvenih vsebinskih pripomb in bi besedilo predloga poslovnika v drugi obravnavi bilo enako besedilu predloga poslovnika v prvi obravnavi.

Župan poda točko v prvi obravnavi v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 8/2:**

**Občinski svet Občine Prevalje sprejme SPREMEMBE IN DOPOLNITVE POSLOVNIKA OBČINSKEGA SVETA v prvi obravnavi.**

Župan poda točko v drugi obravnavi v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 8/3:**

**Občinski svet Občine Prevalje sprejme SPREMEMBE IN DOPOLNITVE POSLOVNIKA OBČINSKEGA SVETA.**

**Spremembe in dopolnitve poslovnika se objavijo v Uradnem glasilu slovenskih občin.**

***K tč. 5***

**Predlog Odloka o pokopališkem redu v občinah**

**Ravne na Koroškem in Prevalje – II. obravnava**

Uvodno obrazložitev poda odvetnica Irma Pavlinič Krebs, ki pove, da je Občinski svet Občine Prevalje v letu 2018 na svoji 28. redni seji obravnaval ter sprejel Odlok o pokopališkem redu na območju občin Ravne na Koroškem in Prevalje, in sicer z dopolnitvami. Zaradi navedenega je v drugi obravnavi pripravljeno gradivo z naslednjimi spremembami:

* + 2. odstavek 24. člena: izbrisani besedi zjutraj in zvečer;
  + Neskladje med 9. odstavkom 12. člena in 25. členom: odpravljeno na način, da se v 9. odstavku 12. člena sklicujemo na 25. člen;
  + 1. alineja 1. odst. 25. člena: beseda zasutje nadomeščena z besedo dosutje;
  + 2. točka 27. člena: črtana;
  + 5. točka 27. člena: črtana;
  + Preštevilčiti člene, ker sta dva člena s številko 30: to ni razvidno iz Odloka
  + 37. člen: spremenjen, odslej se glasi: »Najemnik groba, ki se nahaja ob pokopališkem zidu in katerega grobna znamenja se nahajajo neposredno na zidu, je dolžan v primerih izvedbe vzdrževalnih in obnovitvenih del gradbenega značaja na pokopališkem zidu, grobno znamenje odstraniti in ga po obnovi zidu in v dogovoru z upravljavcem pokopališča ponovno namestiti.«
  + 1. odstavek 9. člena: ostaja nespremenjen, saj gre za prepis zakonske dikcije (v 2. odstavku 8. člena ZPPDej pa so določeni pogoji, ki jih mora izpolnjevati izvajalec 24 – urne dežurne službe, med njimi tudi, da mora imeti vsaj eno posebno vozilo za prevoz pokojnikov, ki se uporablja v izključno te namene);
  + 22. člen: ostaja nespremenjen (ZPPDej ne določa raztrosa pepela kot načina pokopa)
  + 4. člen: kot upravljavec pokopališč določeno Javno komunalno podjetje Log d.o.o. (isto v 7. členu Odloka o načinu izvajanja.. določen kot izvajalec te javne službe);
  + 6. odstavek 10. člena: črtana beseda lahko v drugem stavku;
  + 2. odstavek 11. člena: v drugem stavku beseda praviloma nadomeščena z besedo lahko;
  + 7. odstavek 12. člena: dodana beseda lahko;
  + 10. odstavek 12. člena: ostaja nespremenjen (slovesnost se ne more opraviti doma, saj to 14. člen ZPPDej ne predvideva);
  + 19. člen: ostaja nespremenjen (diamanten pokop ni dovoljen po ZPPDej).

Nadaljuje, da je nov zakon začel veljati že 15. 10. 2016. Prejšnji zakon je veljal vse od leta 1984. Vlada RS je z izdajo podzakonskih aktov zamujala, občinam pa je vseeno naložila, da morajo sprejeti odloke najpozneje v enem letu od uveljavitve novega zakona. V 4. členu je določeno, da občina predpiše pokopališki red, v katerem podrobneje določi izvajanje pogrebne in pokopališke dejavnosti. Ključni cilj v Občini Ravne na Koroškem in Občini Prevalje so tako:

- slediti določbam novega zakona in izpolniti določbe, ki so občinam v določenem roku nalagale ureditev stanja in sprejem novih predpisov,

- urediti pokopališko dejavnost, ki obsega upravljanje in urejanje pokopališč,

- vzpostaviti 24-urno dežurno službo, kot novo obvezno gospodarsko javno službo,

- skladno z določili 5. člena zakona, druge pogrebne dejavnosti (prevoz pokojnika, priprava pokojnika, upepelitev pokojnina, priprava pogreba), prepustiti trgu,

- skladno s predpisi zagotoviti enovito in celovito izvajanje pogrebne in pokopališke dejavnosti.

Ključna načela, ki jih ta Odlok upošteva, so tudi zagotavljanje pietete, varovanje zdravja in upoštevanje zdravstvenih in sanitarno higienskih predpisov, prosta izbira izvajalca pogrebnih storitev in enakopravna obravnava izvajalcev pogrebnih storitev. Z uveljavitvijo tega odloka, bosta prenehala veljati tudi Odlok o pokopališkem redu v Občini Ravne na Koroškem iz leta 1980 in Odlok o pogrebnih svečanostih iz leta 1976. Zaključi, da je Odbor za komunalne zadeve in varstvo okolja v obravnavi gradiva podal pripombo, da se naj prekrški preimenujejo v kazenske določbe. Pojasni, da gre le za nomotehnično oblikovanje naslova in da je dopusten tako en ali drugi izraz.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s predlogom Odloka o pokopališkem redu na območju občin Ravne na Koroškem in Prevalje v drugi obravnavi, nanj podal naslednje pripombe (prekrški naj se preimenujejo v kazenske določbe, popravi naj se navedba zakonodaje v preambuli odloka), se z njim strinja in ga predlaga Občinskemu svetu v obravnavo in sprejem.

Predsednica Odbora za gospodarske dejavnosti, mag. Martina Ribič, pove, da se je Odbor za gospodarske dejavnosti seznanil s predlogom Odloka o pokopališkem redu na območju občin Ravne na Koroškem in Prevalje v drugi obravnavi ter se z njim strinja in ga predlaga Občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da se je Komisija za statut in pravna vprašanja seznanila s Predlogom Odloka o pokopališkem redu v občinah Ravne na Koroškem in Prevalje v drugi obravnavi, in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan obrazloži, da mora biti Odlok, v obeh občinah, sprejet v enakem besedilu, saj se drugače vrne nazaj v I. obravnavo. V izogib ponovnemu obravnavanju predloga odloka v I. obravnavi, župan predlaga, da se besedilo odloka ne spreminja, saj gre le za drugačno poimenovanje besed in ne za vsebinske spremembe.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 8/4:**

**Občinski svet Občine Prevalje sprejme Odlok o pokopališkem redu na območju občin Ravne na Koroškem in Prevalje. Odlok se objavi v Uradnem glasilu slovenskih občin.**

***K tč. 6***

**PREDLOG ODLOKA O NAČINU OPRAVLJANJA OBVEZNE OBČINSKE GOSPODARSKE**

**JAVNE SLUŽBE 24-URNE DEŽURNE POGREBNE SLUŽBE V OBČINI RAVNE NA KOROŠKEM IN**

**OBČINI PREVALJE – II. OBRAVNAVA**

Uvodno obrazložitev poda odvetnica, Irma Pavlinič Krebs, ki pove, da je Občinski svet Občine Prevalje v letu 2018 na svoji 28. redni seji obravnaval ter sprejel Odlok o načinu opravljanja obvezne občinske gospodarske javne službe 24-urne dežurne pogrebne službe v občini Ravne na Koroškem in Občini Prevalje v prvi obravnavi. Zaradi česar pripravljeno gradivo ne vsebuje sprememb.

Nadalje pojasni, da je v Zakonu o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1 in 30/18) določeno, da način in pogoje opravljanja javne službe opiše občina, če zakon ne določa drugače. Vsebinsko enako določbo ima Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), ki v 2. odstavku določa, da način opravljanja lokalne gospodarske javne službe predpiše občina z odlokom tako, da je zagotovljeno njihovo izvajanje v okviru funkcionalno in prostorsko zaokroženih oskrbovalnih sistemov. V skladu s temi predpisi je pripravljen tudi Odlok, ki obsega organizacijsko in prostorsko zasnovo, vrsto in obseg storitev, pogoje za zagotavljanje in uporabo javnih dobrin, pravice in obveznosti uporabnikov, vire financiranja javne službe in način njenega oblikovanja, naprave in objekte, ki bodo služili za opravljanje ter nadzor nad izvajanjem javne službe. Zaključi, da gre v primeru obvezne gospodarske javne službe 24-urne dežurne pogrebne službe za novo storitev, ki jo zakon opredeljuje kot obvezno javno gospodarsko službo.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje se je seznanil s predlogom Odloka o načinu opravljanja obvezne gospodarske javne službe 24-urne dežurne pogrebne službe v Občini Ravne na Koroškem in Prevalje - druga obravnava, se z njim strinja in ga predlaga Občinskemu svetu v obravnavo in sprejem.

Predsednica Odbora za gospodarske dejavnosti, mag. Martina Ribič, pove, da se je Odbor za gospodarske dejavnosti seznanil s predlogom Odloka o načinu opravljanja obvezne občinske gospodarske javne službe 24-urne dežurne pogrebne službe v občini Ravne na Koroškem in Občini Prevalje v drugi obravnavi ter se z njim strinja in ga predlaga Občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da se je Komisija za statut in pravna vprašanja seznanila s Predlogom Odloka o načinu opravljanja obvezne občinske gospodarske javne službe 24-urne dežurne pogrebne službe v Občini Ravne na Koroškem in Občini Prevalje v drugi obravnavi, in ugotovila, da je pripravljen v skladu z vsemi pravnimi akti ter ga daje občinskemu svetu v obravnavo in sprejem.

Župan poda točko v razpravo.

V razpravi je sodeloval Zdravko Fajmut.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 8/5:**

**Občinski svet Občine Prevalje sprejme Odloka o načinu opravljanja obvezne občinske gospodarske javne službe 24 - urne dežurne pogrebne službe v občini Ravne na Koroškem in Občini Prevalje.**

***K tč. 7***

**DOKUMENT IDENTIFIKACIJE INVESTICIJSKEGA PROJEKTA**

**»IZGRADNJA OBJEKTA PLEZALNI CENTER«**

Župan pove, da se je že nekaj časa pripravljal predlog izgradnje večnamenskega objekta, ki bi v glavnem služil plezanju. Iskala se je umestitev v prostor in prišlo do spoznanja, da je najboljša možnost, če se objekt umesti na jugo-vzhod šole tako, da bi bil povezan neposredno s šolo. Otroci bi tako lahko uporabljali ta objekt v dopoldanskem času, v popoldanskem času pa bi bil objekt namenjen treningom in ostalim dejavnostim. Sprejem DIIP-a pomeni možnost, da pridobivamo projektno dokumentacijo in možnost, da poiščemo finančna sredstva, izven občinskega proračuna.

Župan pove, da je po elektronski pošti vsem svetnikom podal novelacijo predloga gradiva, kjer je finančna struktura takšna, da bi se financiralo iz občinskega proračuna približno 30 % sredstev, medtem, ko bi bilo slabih 70 % sredstev nepovratnih, danih v obliki donacij in sponzorstev. Ko se pridobi dokumentacija, se lahko s pridobljeno dokumentacijo občina prijavi na razpis Ministrstva za šolstvo in šport, ki bo razpisan v prihodnjem letu. Nadaljuje, da je v Občini Prevalje izjemno dobra infrastruktura, namenjena športu, predvsem v smeri nogometa in odbojke. Je pa veliko otrok, ki se z navedenima športoma organizirano ne ukvarjajo, zato želi z izgradnjo plezalnega centra vključiti v šport več otrok in omogočiti dodatne možnosti koriščenja infrastrukture za organizirane treninge otrok, mladine ter vseh ostalih. Doda, da sprejem DIIP-a ne pomeni, da se bo gradnja že pričela, ampak da se bo s sprejetjem DIIP-a šele pričel postopek iskanja in pridobivanja finančnih sredstev, ki bi v prihodnje omogočili izgradnjo plezalnega centra. Zaključi, da je vrednost projekta po projektantskem izračunu objekta z opremo nekje 2.500,000,00 EUR. Po predlagani strukturi, naj bi šlo iz občinskega proračuna nekje 800.000,000 EUR, vsa ostala sredstva v višini 1.800.000,00 EUR pa so nepovratna sredstva EKO Sklada, Ministrstva za šolstvo in šport ter tistih, ki imajo interes vlagati v infrastrukturo za dejavnost plezanja.

Župan pojasni strukturo financiranja, postopek pridobivanja finančnih sredstev in postopek sprejemanja dokumentov zvezi z izgradnjo plezalnega centra, v kolikor bo občina uspešna pri pridobivanja finančnih sredstev. Obrazloži tudi postopek sprejema ali dolgoročnega ali kratkoročnega kredita ter pojasni možnosti in vpliv Občinskega sveta Občine Prevalje pri odločanju o izgradnji objekta Plezalni center, da je jasno in nedvoumno, da potrditev DIIP-a ne pomeni nič več, kot le potrditev predlaganega dokumenta, saj se s sprejetjem DIIP-a zgolj odpre možnost, da se poiščejo finančna sredstva za financiranje izgradnje predmetnega objekta.

V razpravi so sodelovali Bernard Pačnik, Zdravko Fajmut in Bogdan Pupavac. V razpravi je beseda tekla o nepravilnem posredovanju noveliranega gradiva župana, saj ni zadostil roku, ki ga določa Poslovnik Občinskega sveta Občine Prevalje, v katerem je v 29. členu določeno, da mora župan poslati svetnikom gradivo vsaj 7 dni pred sklicano sejo občinskega sveta.

Stašo Lodrant pove, da imata tako občinska uprava kot tudi župan pravico podati predlog, ki bo obravnavan in predmet razprave na sami seji občinskega sveta. Meni, da znesek sofinanciranja občine, ki je občini celo v prid in kot takšen za občino boljši, ne bi smel biti predmet spora in zato ne vidi razloga, da se o predlogu župana ne bi razpravljalo. Zaradi vsega povedanega, kot svetnik, predlaga, da se postavka glede financiranja občine iz prvotnega gradiva, kjer je bilo predvidenih 1.613,000,00 EUR, zniža na 800.000,00 EUR in da se glasuje o noveliranem gradivu, kjer so sredstva višine financiranja projekta, ugodnejša za Občino Prevalje.

Kratko obrazložitev poda tudi mag. Primož Praper, EUTRIP d.o.o., ki je pripravljal DIIP in pove, da je investitor večnamenskega športnega objekta Občina Prevalje. Objekt Koroški plezalni center bo predvidoma zgrajen ob obstoječi stavbi Osnovne šole Franja Goloba Prevalje in bo namenjen predvsem izvajanju dejavnosti športnega plezanja in izobraževanju na tem področju. Objekt Koroški plezalni center bo omogočal športno plezanje tako v notranjih prostorih kot na zunanji ploščadi. Hkrati pa bo služil tudi drugim (ne)športnim uporabnikom (športnim vadbam za judo, karate, aerobiko, predavanjem, delavnicam, manjšim prireditvam ipd.). Objekt neto uporabne površine 1.106 m2 bo navzven zasnovan kot enoten volumen s poudarjeno višino, postavljen na jugozahodni rob Osnovne šole Franja Goloba Prevalje in se bo s hodnikom navezal na obstoječi objekt šole. Večja plezalna dvorana, manjši kletni volumen boulder dvorane in manjši prostori nanizani po višini v severnem delu stavbe bodo omogočali izvedbo težavnostnega, hitrostnega in balvanskega plezanja ter izvedbo tekmovanj na najvišji državni ravni. Objekt bo grajen kot skoraj nič-energijska stavba, pretežno z naravnimi materiali, pri čemer bo energija potrebna za delovanje stavbe v pretežni meri iz obnovljivih virov energije, kar na dolgi rok zagotavlja nizke stroške obratovanja in visoko kakovost delovnega in bivalnega ugodja. Objekt je zasnovan s podzemno in tremi nadzemnimi etažami, ravno streho, do višine sosednje osnovne šole. V objektu bo še večnamenski prostor za izvedbo delavnic, izobraževanj ter manjši gostinski lokal. Investicijska vrednost je ocenjena na 2.456.507 EUR z DDV v tekočih cenah, del investicije bo sofinanciral Eko sklad, pridobljena bo tudi donacija. Predvidena izgradnja in predaja objekta namenu je konec marca 2021. Povzame, da je predstavljeni DIIP temeljni dokument za investicijsko namero investitorja za potrditev investicije. Projekt se uvrsti v NRP občine 2019-2022.

Predsednica Odbora za družbene dejavnosti, Aleksandra Saša Horvat, pove, da se je Odbor za družbene dejavnosti seznanil z Dokumentom identifikacije investicijskega projekta – DIIP »IZGRADNJA OBJEKTA KOROŠKI PLEZALNI CENTER« in ga potrjuje in predlaga Občinskemu svetu Občine Prevalje v obravnavo in potrditev.

Predsednica Odbora za gospodarske dejavnosti, mag. Martina Ribič, pove, da se je Odbor za gospodarske dejavnosti seznanil z Dokumentom identifikacije investicijskega projekta – DIIP »IZGRADNJA OBJEKTA KOROŠKI PLEZALNI CENTER« in ga potrjuje in predlaga Občinskemu svetu Občine Prevalje v obravnavo in potrditev.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s DIIP-om »Izgradnja objekta Koroški plezalni center« ter ga sprejema in predlaga Občinskemu svetu v obravnavo in sprejem. Pove, da je bil dodan predlog, da se predmetni projekt pred uvrstitvijo v NRP občine 2019-2022, uskladi na nivoju regije in predlaga, da se preverijo še druge možnosti financiranja.

Predsednik Odbora za komunalne zadeve in varstvo okolja Občine Prevalje, Andrej Stermec pove, da je odbor obravnaval Dokument identifikacije investicijskega projekta – DIIP »IZGRADNJA OBJEKTA KOROŠKI PLEZALNI CENTER« in se z njim ne strinja.

Predsednik Komisije za statut in pravna vprašanja, Aleksander Ristič, pove, da se je Komisija za statut in pravna vprašanja seznanila s Predlogom Dokument identifikacije investicijskega projekta »Izgradnja objekta plezalni center«, ki so ga prejeli dne 17.10.2019, in ugotovila, da je pripravljen v skladu z vsemi pravnimi akti.

Župan poda točko v razpravo.

V razpravi so sodelovali Aleksandra Saša Horvat, Zdravko Fajmut, Bernard Pačnik, Andrej Stermec, Matej Pečnik, Stašo Lodrant, Aleksander Ristić, Štefan Peršak, Ivan Backović, Bogdan Pupavac, Maks Pučelj, Martina Ribič in Rafael Škufca.

Bernard Pačnik opozori, da naknadno posredovano gradivo s spremenjenim zneskom financiranja Občine Prevalje ni bilo posredovano skladno s Poslovnikom o delu Občinskega sveta Občine Prevalje, zaradi česar predlaga, da se naknadno posredovano gradivo poda ponovno v obravnavo na pristojne odbore.

Župan, dr. Matija Tasič pojasni, da je svetnik Stašo Lodrant na glasovanje podal predlog o spremenjen gradivu, ki je že bilo posredovano svetnikom pred sejo občinskega sveta. Če poda svetnik predlog za spremembo in glasovanje o nastali spremembi in se o predlogu svetnika tudi glasuje, se tako ne krši noben člen Poslovnika Občinskega sveta Občine Prevalje.

Andrej Stermec nato poda predlog, da občina zagotovi znesek za financiranje DIIP-a največ v višini 400.000,00 EUR in zahteva, da se glasuje tudi o njegovem predlogu.

Župan mu pojasni, da trenutno nima možnosti, da bi predlagal občinskemu svetu, da glasuje o njegovem predlogu, da občina zagotovi le 400.000,00 EUR sofinancerskih sredstev. Svojo odločitev pojasni, da mora predložiti vsebinski predlog, iz katerega bo jasno in nedvoumno razvidno, kje se bo zagotovila razlika v sredstvih, v konkretnem primeru, kje bo občina pridobila ostalih 400.000,00 EUR.

Župan poda na glasovanje predlog, ki ga je podal Stašo Lodrant, in sicer, da se glasuje o novelaciji predloga gradiva, kjer je finančna struktura takšna, da bi se izgradnja Plezalnega centra financirala iz občinskega proračuna največ v višini 800.000,00 EUR.

V času glasovanja je bilo v dvorani 17 svetnikov. Glasovalo je 16 svetnikov.

Z 11 glasovi za in 5 proti, je bil sprejet sklep:

**SKLEP 8/6:**

**Občinski svet Občine Prevalje na predlog člana občinskega sveta Staša Lodranta v finančnem delu predloga Dokumenta identifikacije investicijskega projekta – DIIP »IZGRADNJA OBJEKTA KOROŠKI PLEZALNI CENTER« sprejme spremembo tako, da se višina lastnih sredstev Občine Prevalje omeji do višine 800.000 EUR.**

**Predlog Dokumenta identifikacije investicijskega projekta – DIIP »IZGRADNJA OBJEKTA KOROŠKI PLEZALNI CENTER« se v celotnem besedilu prilagodi sprejeti spremembi.**

Župan je podal na glasovanje Dokument identifikacije investicijskega projekta »Izgradnja objekta plezalni center«, z upoštevano spremembo, ki je bila predhodno potrjena.

V času glasovanja je bilo v dvorani 17 svetnikov. Glasovalo je 17 svetnikov.

S 11 glasovi za in 6 proti, je bil sprejet

**SKLEP 8/7:**

**Občinski svet Občine Prevalje potrjuje Dokument identifikacije investicijskega projekta – DIIP »IZGRADNJA OBJEKTA KOROŠKI PLEZALNI CENTER«.**

**Občinski svet pooblašča župana za morebitne kasnejše popravke in dopolnitve dokumenta«.**

***K tč. 8***

**PREDLOG SKLEPA O LOKACIJSKI PREVERITVI ZA DEL ENOTE**

**UREJANJA PROSTORA DB67 UN**

Uvodno obrazložitev poda podžupan Občine Prevalje, Matej Pečnik. Pove, da je občinski svet pred meseci sprejel Odlok o lokacijski preveritvi, ki je tudi podlaga za predmetni predlog sklepa o lokacijski preveritvi za del enote urejanja prostora DB67 UN. Gre za lokacijo na Malineku, kjer je prišlo do problema pri priključitveni cesti do določenih stavbnih zemljišč in posledično pri pridobitvi gradbenega dovoljenja. Stranka je podala vlogo za rešitev nastale problematike in poravnala vse stroške, ki so tekom postopka nastali. Celoten postopek je bil izpeljan v skladu z zakonom, prav tako je bila izpeljana javna razgrnitev pobude in elaborata lokacijske preveritve za del enote urejanje prostora DB67 UN, kjer pripomb ni bilo.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s Predlogom sklepa o lokacijski preveritvi za del enote urejanja prostora DB67 UN, v prvi obravnavi ter ga sprejema in predlaga Občinskemu svetu v obravnavo in sprejem.

Župan poda točko v razpravo.

V razpravi je sodeloval Zdravko Fajmut.

Sejo zapustita Rafael Škufca in Bernard Pačnik.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP 8/8:**

**Občinski svet Občine Prevalje sprejeme Sklep o lokacijski preveritvi za del enote urejanja prostora DB67 UN.**

**Sklep se objavi v Uradnem glasilu slovenskih občin.**

***K tč. 9***

**PROGRAM ZIMSKE SLUŽBE ZA LETO 2019-2020**

Uvodno obrazložitev poda direktorica Javnega komunalnega podjetja Log d.o.o., Marjetica Tasič Bukovec, ki pove, da je vzdrževalec kategoriziranih občinskih cest, podjetje JKP Log, d.o.o., skladno s 30. členom Odloka o občinskih cestah v Občini Prevalje (UGSO, št. 30/2012), pripravil Izvedbeni program zimske službe za leti 2019 n 2020. V izvedbenem programu je navedena vsa mehanizacija, vse ceste, ki jih je potrebno plužiti, navedeni so podizvajalci, način posipanja in posipni material, ki se uporablja, v njem so navedeni tudi vsi podizvajalci. Nadaljuje, da je ena izmed pomembnejših točk izvedbenega programa tudi navedba vseh šolskih poti, ki jih je potrebno plužiti. Povzame, da se bo zimska služba prilagala glede na vremenske razmere.

Predsednik Odbora za komunalne zadeve in varstvo okolja, Andrej Stermec, pove, da je Odbor za komunalne zadeve in varstvo okolja je obravnaval Program zimske službe za leti 2019 - 2020 in se z njim strinja ter ga predlaga Občinskemu svetu, da se z njim seznani.

Na sejo se vrne Rafael Škufca (18:22).

V razpravi so sodelovali Zdravko Fajmut, Rafael Škufca in Aleksandra Saša Horvat.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti, je bil sprejet

**SKLEP 8/9:**

**Občinski svet Občine Prevalje se je seznanil s Programom zimske službe za 2019 - 2020.**

***K tč. 10***

**Predlog Sklepa o določitvi uredniškega odbora Prevaljske novice**

Uvodno obrazložitev poda Emilija Ivančič, ki pove, da Glasilo Prevaljske novice ureja uredniški odbor, ki ga sestavljajo odgovorni urednik ter trije člani uredništva. Pojavila se je potreba po spremembi odgovornega urednika in članov uredniškega odbora. Le-te imenuje občinski svet na predlog župana, mandatna doba je enaka mandatni dobi občinskega sveta. Zaradi navedenega župan občine predlaga sprejem sklep, kakor izhaja iz priloge k obrazložitvi.

Župan poda točko v razpravo.

Rafael Škufca zapusti sejo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 14 glasovi za in 0 proti, je bil sprejet

**SKLEP 8/10:**

**Občinski svet Občine Prevalje sprejme Sklep o imenovanju članov uredniškega odbora javnega glasila Občine Prevalje „PREVALJSKE NOVICE“.**

**Sklep se objavi v Uradnem glasilu slovenskih občin.**

***K tč. 11***

**Premoženjskopravne zadeve:**

**Poročilo o pridobitvi nepremičnine izven Načrta pridobivanja**

**nepremičnega premoženja v Občini Prevalje za leto 2019**

Uvodno obrazložitev poda Emilija Ivančič. Pove, da je Občinski svet Občine Prevalje na 1. dopisni seji dne 28.02.2019 sprejel sklep, s katerim je podal soglasje k sklepanju pravnih poslov tudi izven sprejetega načrta ravnanja z nepremičnim premoženjem do višine 20.000 EUR, kakor dovoljuje 27. člen Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18). V skladu s sklepom občinskega sveta št. 478-0027/2019 z dne 28.02.2019, mora občinska uprava po sklenitvi pravnega posla izven načrtov ravnanja z nepremičnim premoženjem, s sklenjeno pogodbo oz. z razpolaganjem izven načrta ravnanja z nepremičnim premoženjem, seznaniti občinski svet. Stranka je na občino naslovila vlogo za uveljavljanje predkupne pravice na nepremičnini parc. št. 137/85, k.o. 884 – Farna vas, v velikosti 23 m2. Na predmetnem zemljišču ima občina postavljen ekološki otok. Zaradi navedenega je občina omenjeno problematiko naslovila na sejo Odbora za Komunalne zadeve in varstvo okolja, ki je odločil, da naj občina uveljavlja predkupno pravico. Stranka nas je pozvala k sklenitvi pogodbe, ki je bila podpisana dne 03.09.2019, za kupnino 345,00 EUR. Ker je bila občina pozvana k sklenitvi pogodbe, se skladno s sklepom občinskega sveta št. 478-0027/2019 z dne 28.02.2019, posreduje poročilo o pridobitvi nepremičnega premoženja o pridobitvi nepremičnine izven načrta pridobivanja nepremičnega premoženja, v seznanitev.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja seznanil s sklenitvijo Prodajne pogodbe za nakup nepremičnine parc. št. 137/85, k.o. 884 – Farna vas, izven Načrta pridobivanja nepremičnega premoženja v Občini Prevalje za leto 2019, v višini kupnine 345,00 EUR in jo predlaga Občinskemu svetu v seznanitev.

Rafael Škufca se vrne na sejo občinskega sveta (18:30).

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Poročilom o pridobitvi nepremičnine izven Načrta pridobivanja nepremičnega premoženja v Občini Prevalje za leto 2019, se z njim strinja ter ga predlaga Občinskemu svetu v obravnavo.

Bernard Pačnik se vrne na sejo občinskega sveta (18:31).

Predsednik Komisije za statut in pravna vprašanja, Aleksander Ristič, pove, da se je Komisija za statut in pravna vprašanja seznanila s Poročilom o pridobitvi nepremičnine izven Načrta pridobivanja nepremičnega premoženja v Občini Prevalje za leto 2019.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 16 svetnikov.

S 16 glasovi za in 0 proti, je bil sprejet

**SKLEP 8/11:**

**Občinski svet Občine Prevalje se je seznanil s sklenitvijo Prodajne pogodbe za nakup nepremičnine parc. št. 137/85, k.o. 884 – Farna vas, izven Načrta pridobivanja nepremičnega premoženja v Občini Prevalje za leto 2019, v višini kupnine 345,00 EUR.**

***K tč. 12***

**POBUDE IN VPRAŠANJA**

Občinski svetnik Bogdan Pupavac je podal naslednje vprašanje:

Pove, da je direktorica Doma starejših Na Fari naslovila na občino dopis vlogo za nakup prostorov, kjer je nahaja fizioterapija, in ni dobila še odgovora, zato sprašuje, kdaj bo občinska uprava posredovala odgovor.

Župan na seji pove, da bomo odgovor posredovali direktorici Doma starejših Na Fari, ampak da občina k prodaji ne more pristopiti, dokler se ne razjasnijo odprta vprašanja, ki jih ima občina z Zdravstvenim domom Ravne na Koroškem.

Občinski svetnik Aleksander Ristič je podal naslednje vprašanje:

Zanima ga, ali se je že rešila problematika glede prevoza dveh otrok iz Holmeca, ki obiskujeta OŠ Juričevega Drejčka.

Župan je na seji odgovoril, da bo problem čez par dni rešen.

Občinski svetnik Maks Pučelj je podal naslednje vprašanje:

Zanima ga, ali se bo na cesti od križišča z regionalno cesto do Gradišnikovega mostu naredil nazaj asfalt in ali se bo uredila naslednje leto v sklopu celotne ureditve ceste.

Župan na seji odgovori, da ta projekt še uradno ni zaključen, preplastitev zajema tudi ta del in ko bo dokončni obračun, bo tudi ta del realiziran, najverjetneje še v letu 2019.

Občinski svetnik Bernard Pačnik je podal naslednja vprašanja:

Vprašanje 1: Zanima ga, da glede na to, da je delo svetnikov javno, ali so tudi dokumenti na mizi javni in ali se jih lahko kjerkoli objavi.

Župan na seji odgovori, da je gradivo javno in da so dokumenti že objavljeni.

Vprašanje 2: Zanima ga, ali se lahko objavijo tudi podatki o glasovanju, glede na to, da je delo občinskih svetnikov javno. Doda, da imajo na Občini Ravne na Koroškem narejeno tako, da sam režiser dopiše temo ter izid glasovanja, zato daje pobudo, da občina Prevalje pristopi k enaki praksi.

Vprašanje 3: Zanima ga, ali je bila leta 2016 na občini izvedena revizija oziroma kriminalistična preiskava ter o čem je tekla.

Župan na seji odgovori, da sta bili v zadnjih letih vloženi dve reviziji kot pravno sredstvo v postopkih javnih naročanj, pričakovala pa se je še ena na podlagi razpisa za čistilno napravo, a ni bila vložena. Glede kriminalistične preiskave pa župan odgovori, da mu le-to ni poznano in bo do naslednje seje občinskega sveta pripravljen odgovor, kaj vse je bilo izvedeno na občini v letu 2016.

Občinski svetnik Andrej Stermec je podal naslednje vprašanje:

Prosi za pisni odgovor, zakaj župan pri 7. točki dnevnega reda te seje - Dokument identifikacije investicijskega projekta »Izgradnja objekta plezalni center« ni podal njegovega predloga na glasovanje.

***K tč. 13***

**razno**

Župan je povedal, da se je danes podpisala pogodba za čistilno napravo z izvajalcem Esot Invest, ki je bil pravnomočno izbran na podlagi javnega razpisa. Uvedba v delo bo v naslednjem tednu v skladu s terminskim planom, ki bo pripravljen. Župan pove, da se kolektorski sistem že gradi. Hkrati se pripravlja tudi DIIP za Park jezero. Pregledale so se različne možnosti in ko bo zadeva realizirana, bo DIIP predstavljen tudi na seji občinskega sveta. Pri zadrževalniku Poljana pa se malo komplicira pri okoljevarstvenem soglasju, ker ARSO nima dovolj ljudi, da bi pravočasno izdali soglasje. Zadrževalnik je namreč potrebno izgraditi do leta 2022, saj so finančna sredstva zagotovljena in zato ne želimo izgubiti že pridobljenih finančnih sredstev.

Seja je bila zaključena ob 18:45 uri.

Zapisala: Župan

Urška ŠPANINGER EKART dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 8/1 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 8/2 k tč. 4 – Izvršen na seji.

Sklep 8/3 k tč. 4 – Izvršen na seji. Poslovnik se objavi v Uradnem glasilu slovenskih občin.

Sklep 8/4 k tč. 5 – Izvršen na seji. Odlok se objavi v Uradnem glasilu slovenskih občin.

Sklep 8/5 k tč. 6 – Izvršen na seji.

Sklep 8/6 k tč. 7 – Izvršen na seji.

Sklep 8/7 k tč. 7 – Izvršen na seji.

Sklep 8/8 k tč. 8 – Izvršen na seji. Sklep se objavi v Uradnem glasilu slovenskih občin.

Sklep 8/9 k tč. 9 – Izvršen na seji.

Sklep 8/10 k tč. 10 – Izvršen na seji. Sklep se objavi v Uradnem glasilu slovenskih občin.

Sklep 8/11 k tč. 11– Izvršen na seji.